શ્રી ભુજ છઠ્ઠીબારી મહીલા મંડળ, સંચાલિત ‘સંગીત શિક્ષણ કેન્દ્ર’ના દશાબ્દિ મહોત્સવ પ્રસંગે હિન્દી ફિલ્મોના જૂના અને અણમોલ ગીતો, દેશભક્તિ ગીતો, તથા કચ્છીગીતોનો સૂરમયી શામનો કાર્યક્રમ યોજાયો હતો. જેમાં કેન્દ્રમાં તાલીમ મેળવનારા ભાઈબહેનોએ ભાગ લીધો હતો. કાર્યક્રમનું આયોજન વર્ગ-સંચાલક શ્રી કિશોર એલ. જોશી ‘કશીશ’ના સંગીત નિર્દેશન અને વ્યવસ્થા હેઠળ થયો હતો. ભગવતિબેન સેંઘાણી ‘ભૈરવી’ અને સાજિંદા સાથેના કલાવૃંદે સહકાર આપ્યો હતો.